
INDLEDNING. 


iLv  der  nogen  af  Naturkræfterne,  der  baade 
kan  gavne  og  fornøje,-  maa  det  vist  i  fortrinlig 
Grad  være  Elektriciteten,  og  denne  Evne  er 
ikke  opdaget  fornylig.  For  over  ioo  Aar  siden 
udtrykte  Priestley  sig  saaledes  om  den:  »Elek- 
triciteten staar  langt  over  de  andre  Grene  af 
Fysikken,  thi  den  giver  ikke  alene  Fysikeren 
nok  at  tænke  paa,  men  den  skaffer  alle  Mennesker 
Fornøjelse.  I  næsten  alle  Europas  Lande  har 
den  hjulpet  en  stor  Mængde  Mennesker  til 
Brødet,  idet  de  benyttede  sig  af  Mængdens 
store  Interesse  for  alt,  hvad  der  er  vidunderligt. 
Kejseren  selv  vilde  kunne  regere  sit  Land  for 
den  Sum,  der  er  givet  ud  for  at  se  Virkningerne 
af  Leidnerflasken.«  At  selv  meget  alvorlige 
Folk  kunde  te  sig  som  Børn,  naar  det  galdt 
om  Elektriciteten,  se  vi  af  Beskrivelsen  over  et 


Festmaaltid  som  Franklin  og  hans  Venner  holdt 
i  1748.  De  dræbte  en  Kalkun  ved  et  elektrisk 
Stød,  stegte  den  paa  et  Spid,  som  drejedes  ved 
Elektricitet,  over  en  Ild,  der  var  tændt  af  en 
elektrisk  Gnist;  saa  drak  de  alle  Elektrikeres 
Skaal  af  elektriserede  Glas  under  Knald  fra 
store  Udladninger. 

At  Priestley  har  Ret  i  denne  Lovtale,  har 
det  forgangne  Aarhundrede  tydelig  viist ;  bestandig 
bevarer  Elektriciteten  den  samme  Evne  til  at 
glæde  og  forundre  samtidig  med,  at  hvert  Aar 
bringer  nye  Anvendelser  af  den,  der  allerede 
mangfoldigt  har  indvirket  paa  Livsbetingelserne, 
og  alt  tyder  paa,  at  det  vil  blive  ved  saaledes 
i  lange  Tider. 

Dette  er  saa  meget  vissere,  som  Elektrici- 
tetens egenlige  Væsen  stadig  er  lige  gaadefuld; 
de  nye  Opdagelser  berige  vor  Viden  men 
hjælpe  ikke  til  Forstaaelse,  snarere  bliver  Haa- 
bet  om  en  saadan  stadig  svagere. 

Da  i  de  første  Dage  af  dette  Aar  Efter- 
retningen om  Røntgens  Opdagelse  fremkom, 
vakte  den  almindelig  Forbauselse,  ikke  mindst 
hos  de  Sagkyndige.  Ved  nærmere  Overvejelse 
viste  det  sig  dog,  at  de  af  Røntgen  opdagede 
Fænomener  for  en  Del  vare  kendte  forud,  men 

at  de  ikke  vare  naaede  udenfor  Fagmændenes 
Kreds.  Røntgen  har  været  saa  heldig  at  an- 
stille sine  Forsøg  under  Betingelser,  hvor  deres 
praktiske  Nytte,  navnlig  for  Lægevidenskaben, 
var  indlysende,  og  dette  har  selvfølgelig  tildraget 
dem  det  store  Publikums  varme  Interesse. 

Inden  jeg  gaar  til  Beskrivelsen  af  de  nyeste 
Opdagelser,  vil  jeg  nu  forsøge  at  fremstille 
Gangen  i  de  ældre  Undersøgelser,  der  danne 
Grundvolden  for  Røntgens  Opdagelse;  derved 
vil  ikke  alene  dens  Betydning  komme  til  at 
staa  klart;  man  vil  ogsaa  derved  faa  at  vide, 
hvorledes  Straalerne  frembringes.  Jeg  vil  søge 
at  gjøre  det  saaledes,  at  enhver,  der  vil  ofre 
Tid  og  Penge,  vil  kunne  arbejde  videre  paa 
dette  Omraade,  som  netop  er  et  saadant,  hvor 
man,  uden  store  Forkundskaber,  ikke  alene 
kan  skaffe  sig  en  interessant  Underholdning, 
men  ogsaa  kan  berige  Videnskaben  og  maaske 
gavne  Samfundet. 


FØRSTE  KAPITEL. 
Ældre  Forsøg.     Faraday. 


Otto  Guericke,  Luftpumpens  Opfinder,  er 
vistnok  den  første,  der  har  set  en  elektrisk  Gnist. 
Han  støbte  en  Svovlkugle  saa  stor  som  et 
Barnehoved,  gennem  den  gik  en  Akse  af  Træ, 
hvormed  den  kunde  drejes  som  en  Slibesten. 
Gnedes  den  saaledes  med  Haanden,  blev  den 
elektrisk,  tiltrak  lette  Legemer  og  gav  en  Gnist 
i  Mørke.  Lignende  Gnister  fik  kort  efter  Dr. 
Wall  ved  at  gnide  Rav,  Lak  og  andre  slette 
Ledere.  Disse  Forsøg  overtræffes  dog  langt  af 
Hawksbee.  Han  lod  en  lufttom  Glaskugle  dreje 
rundt;  holdtes  Haanden  paa  den,  viste  der  sig 
et  stærkt  Lys  inden  i  Kuglen,  som  dannede  et 
Billede  af  Haanden.  Senere  finde  vi  at  Canton 
paa    en    lignende    Maade    frembragte    smukke 


Lysfænomener.  Han  holdt  den  ene  Haand  paa 
Elektrisermaskinens  Konduktor,  med  den  anden 
berørte  han  et  lufttomt  Glasrør,  3  Fod  langt. 
Saasnart  Maskinen  sattes  i  Virksomhed,  fremkom 
der  i  Røret  et  stærkt  og  meget  uroligt  Lys, 
der  holdt  sig  endog  flere  Minutter  efter  at 
Maskinen  var  standset. 

Egentlige  Gnister  fik  man  først  ved  Elek- 
trisermaskinens Hjælp.  Deres  almindelige  Ud- 
seende er  saa  bekendt,  at  vi  ikke  her  behøve 
at  gaa  nærmere  ind  paa  dem.  At  deres  Form 
og  Farve  ere  i  højeste  Grad  foranderlige  er 
bekjendt,  men  endnu  vide  vi  kun  lidt. om  Aar- 
sagerne  dertil. 

Den  første,  der  har  gjort  dem  til  Genstand 
for  en  indgaaende  Undersøgelse,  er  Faraday 
(1838).  Vi  ville  søge  at  gengive  nogle  af  hans 
Resultater.  Han  skelner  mellem  4  Former  af 
Udladningen : 

1.  Den  egentlige  Gnist, 

2.  Den  kostformige  Udladning, 

3.  Lystaage-Udladningen. 

4.  Den  mørke  Udladning. 

1.  Den  egentlige  Gnist  fremkommer,  naar 
Udladningen  sker  mellem  to  Metalkugler  for- 
bundne  med   Elektrisermaskinens    Konduktorer. 

Er  Kuglernes  Afstand  lille,  bliver  Gnisten  lige, 
den  længere  Gnist  er  ofte  bugtet  eller  brudt;  i 
atmosfærisk  Luft  er  den  blaa,  i  Brint  rød,  i  Ilt 
hvid,  i  Kulsyre  grønlig. 

2.  Den  kostformige  Udladnings  Form  ses 
af  Fig.   i.     Den   optræder,  naar  man  anbringer 

en  lille  Kugle  eller 
Spids    paa    Maski- 
^   nens    positive  Kon- 
duktor,   Elektricite- 
;/  ten   udlades   da   til 

Fig-  *•  Luften.    I  Virkelig- 

heden er  det  en  Række  sukcessive  Udlad- 
ninger; jo  hurtigere  man  drejer  Maskinen, 
des  flere  kommer  der.  At  det  forholder  sig 
saaledes  ses  ved  at  betragte  Kosten  i  et  Spejl, 
der  drejes  rundt;  man  ser  da  en  Række  Koste 
ved  Siden  af  hinanden.  De  frembringe  hver 
sin  Lydbølge,  saaledes  at  Udladningen  frem- 
bringer en  Tone. 

3.  Udladningen  i  Form  af  Lystaage  faas 
paa  samme  Maade  fra  Maskinens  negative 
Konduktor;  den  er  dog  svag  i  almindelig  Luft, 
i  fortyndet  Luft  bliver  den  stærkere  og  udbreder 
sig  desto  mere,   jo  videre  Fortyndingen  drives. 


4.  Den  mørke  Udladning  iagttages  bedst 
i  stærkt   fortyndet  Luft.     Lad  A  og  K,  Fig.  2, 

være    to    Metal-   

stænger,  der  føre 

ind   i   et    luftfor-  A  Fig.  2.  k 

tyndet  Rum.  Er  A  positiv,  K  negativ,  vil 
man  se  en  rød  Lystaage  strække  sig  fra  Enden 
af  A  henimod  K;  den  naar  dog  aldrig  helt 
hen  til  K;  K  selv  er  samtidig  omgivet  af  en 
blaalig  Lystaage;  mellem  det  røde  og  det  blaa 
Lys  ligger  et  mørkt  Rum.  At  Elektriciteten 
gaar  derigennem  er  utvivlsomt;  Luften  der 
maa  altsaa  lede  uden  at  lyse,  deraf  Navnet. 

I  det  følgende  skulle  vi  væsentligt  be- 
skæftige os  med  den  elektriske  Udladning  i 
fortyndet  Luft,  det  vil  derfor  være  bekvemt  at 
have  korte  Betegnelser  for  Udladningen.  Vi 
ville  kalde  Lyset,  der  udgaar  fra  den  positive 
Pol,  Anodelyset,  det  fra  den  negative  Kathode- 
lyset.  Betegnelserne  Anode  og  Kathode  for  de 
to  Poler  skyldes  Faraday. 

Skønt  Faraday  virkelig  har  angivet  de 
væsentligste  Synspunkter  for  den  elektriske 
Gnist,  har  han  dog  ikke  ført  Sagen  videre; 
dels  fordi  andre  og  større  Opdagelser  bortdrog 
ham   derfra,    dels   fordi   man   i    1838    manglede 

Midler  til  at  drive  Fortyndingen  af  Luften  til 
de  yderste  Grænser.  Tilmed  er  Elektriser- 
maskinen et  meget  ubekvemt  Apparat,  naar 
man  ikke  alene  skal  have  høj  Spænding  men 
ogsaa  en  stor  Elektricitetsmængde. 

De  store  Fremskridt  i  Læren  om  Gnisten, 
som  ere  gjorte  i  det  sidste  halve  Aarhundrede, 
ere  netop  betingede  ved,  at  man  bødede  paa 
disse  Mangler  ved  Konstruktionen  af  Kvæg- 
sølvluftpumpen  og  Induktionsmaskinen. 


ANDET  KAPITEL. 
Kvægsølvluftpumpen. 


Ved  Hjælp  af  en  almindelig  Luftpumpe 
kan  man  vanskelig  fortynde  Luften  mer  end 
ioo  Gange.  Dette  er  imidlertid  langt  fra  til- 
strækkeligt til  Studiet  af  Udladningen,  da  de 
mærkeligste  Fænomener  først  fremkomme,  naar 
Luften  fortyndes  en  Million  Gange.  At  Luft- 
pumpen ikke  yder  mere  end  den  gjør  ligger 
dels  i  det  skadelige  Rum,  dels  i  at  Stemplet 
vanskelig  kan  blive  fuldkommen  tæt;  er  dette 
dog  opnaaet,  sker  det  .kun  ved  rigelig  An- 
vendelse af  Smørelse,  som  da  selv  vil  afgive 
Dampe.  I  Geisslers  Luftpumpe,  om  hvilken 
Fig.  3  giver  en  Forestilling,  ere  disse  Fejl  i 
Hovedsagen  fjernede. 

Den  bestaar  af  en  stor  Glasbeholder  A, 
der  ender  i  et  vidt,  omtrent  i  Meter  langt 
Rør  B.  Dette  er  ved  Hjælp  af  en  stærk  Kaut- 
schukslange  C  forbunden  med  Glasbeholderen  D, 
der  er  fyldt  med  Kvægsølv.  Over  A  findes 
Hanen  E,  der  har  to  Gennemboringer,  af  hvilke 
den  ene,  der  er  skraa,  for- 
binder A  med  Røret  F, 
som  fører  til  det  Rum, 
som  skal  pumpes  tomt, 
den  anden  Boring  gaar 
paatvers  gennem  Hanen 
og  kan  forbinde  E  med 
den  ydre  Luft  G. 

Skal  man  nu  pumpe, 
drejes  Hanen  90 °,  derved 
forbindes  A  med  G,  D 
hæves  nu,  A  fyldes  med 
Kvægsølv,  og  Luften  dri- 
ves ud.  Naar  Kvægsølvet 
rører  ved  Hanen  drejes 
den  45  °,  A  er  da  afspærret 
fra  F  og  G,  derpaa  sænkes  D,  indtil  Kvæg- 
sølvet staar  ved  H,  A  er  da  lufttom.  Nu  drejes 
Hanen  til  den  i  Figuren  viste  Stilling.  Luften 
strømmer   da   fra  F   ind   i  A.     Gentages  denne 


Fig.  3- 
Geisslers  Pumpe. 

Operation,  kan  man  drive  Fortyndingen  saa 
vidt  man  vil. 

Hel  fejlfri  er  denne  Pumpe  ikke.  Der 
hænger  altid  nogen  Luft  ved  Glasset  i  A ;  denne 
Luft  skaffes  dog  efterhaanden  bort.  Værre  er 
det,  at  Hanen  E  maa  fedtes  for  at  blive  tæt. 
Tillige  kan  der  let  føres  lidt  Luft  fra  E  til  A 
med  Hanen,  idet  den  drejes  rundt.  Dette  kan 
der  dog  bødes  paa  ved  at  sætte  en  Hane 
højere  oppe  paa  Røret,  der  forbinder  E  med 
Luften.  I  denne  Form  kan  den  Geisslerske 
Pumpe  anvendes  til  Forsøg  over  Kathodelyset. 
Den  leveres  af  Geisslers  Efterfølger  Frantz 
Muller  i  Bonn  til  Priser,  der  variere  fra  150  til 
270  Mk. ,  Kvægsølvet  dertil  koster  henved 
100  Kr. 

Endnu  bedre  er  dog  den  Toepler-Hagenske 
Pumpe,  hvor  Anvendelse  af  Hane  helt  er  und- 
gaaet.  Vi  behøve  kun  at  dvæle  ved  de  Dele, 
i  hvilke  den  adskiller  sig  fra  Geisslers  Pumpe. 
Fra  Beholderen  A  gaar  Røret  G  ned  i  en 
Skaal  N,  der  indeholder  Kvægsølv,  I  og  K  ere 
Glasrør.  Det  sidste  er  omgivet  af  en  Korkring, 
der  bærer  det  vide  Rør  L,  hvori  der  ogsaa  er 
Kvægsølv.     Deri  staar  Røret  M  ned. 

Fig.  4. 
Toepler-Hagens  Luftpumpe. 


Hæves  D,  vil 
Kvægsølvet  drive 
Luften  gennem  G 
ud  i  Atmosfæren, 
Kvægsølvet  følger 
efter  og  fylder  G, 
samtidig  stiger  det 
ogsaa  et  Stykke  op 
i  K.  Nu  sænkes  D, 
Kvægsølvet  falder  i 
A,  Luften  strøm- 
mer til  fra  det  Rum, 
som  skal  udpumpes. 
Da  Trykket  i  A  er 
mindre  end  Atmo- 
sfæretrykket, vil, 
naar  D  er  bragt  i 
den  i  Figuren  an- 
givne Stilling,Kvæg- 
sølvet  staa  et  Stykke 
op  baade  i  G  og  M. 

Denne  Kon- 
struktion er  sikkert 
den  bedste  eksi- 
sterende;     Pumpen 

er  tillige  billig,  den 
koster  fra  samme 
Firma  140  Mk.  uden 
Kvægsølv;  dog  maa 
man  tilføje,  at  den 
ved  uforsigtig  Be- 
handling let  gaar  itu 
og  meget  vanskelig 
kan  repareres. 

Ønsker  man  en 
billig  og  fuldkom- 
men paalidelig 
Pumpe,  kan  man  an- 
vende den  af  Profes- 
sor K.  Prytz  kon- 
struerede. Skal  Be- 
holderen A,  Fig.  5, 
pumpes  tom,  smeltes 
den  sammen  med 
det  2  Meter  lange 
Glasrør  B,  som  for- 
neden er  meget  snæ- 
vert. Man  hælder 
Kvægsølv  til  gennem 
Tragten  C,  det  vil  da 
falde   draabevis    ned 


Fig.  5- 
Prytz's  Pumpe. 

i  B  og  vil  drive  Luft  foran  sig,  som  da  bobler 
op  gennem  Kvægsølvet  i  D.  Her  behøves 
kun  nogle  faa  Pund  Kvægsølv,  men 
den  pumper  rigtignok  ogsaa  lang- 
somt. Den  leveres  af  Glasblæser 
J.  C.Jacob  i  København  for  25  Kr. 
Det  er  ofte  af  Betydning  at 
kunne  maale  Fortyndingens  Stør- 
relse ;  da  de  her  nævnte  Pumper 
fortynde   Luften   Millioner   Gange, 

¥kan  Barometret  selvfølgelig  ikke 
anvendes.  Man  anvender  da  Mac 
Leods  Manometer,  Fig.  6.  Det 
bestaar  af  et  snævert  Rør  A,  der 
er  inddelt  i  f.  Eks.  100  lige  store 
Dele.  Den  tilhørende  Beholder  B's 
Rumfang  er  da  999900.  C  er  en 
Kvægsølvbeholder,  D  en  Kaut- 
schukslange.  Ved  Røret  E  og 
Hanen  F  kan  A  forbindes  med 
det  luftfortyndede  Rum.  Efter  at 
dette  er  sket,  lukkes  Hanen  F,  C 
hæves,  indtil  Kvægsølvet  i  A 
staar  lige  saa  højt  som  i  C. 
Lad  det  være  ved  Inddelingen  10.  Da  Luftens 
Rumfang  nu  er  formindsket  fra  1 000000  til    10, 


* 


Fig.  6. 
Mac  Leods 
Manometer. 

maa  Luften  oprindelig  have  været  fortyndet 
i ooooo  Gange.  Som  man  ser  kan  enhver  For- 
tynding maales  med  dette  Apparat.  Her  er 
vel  at  mærke  ikke  taget  Hensyn  til  Kvægsølv- 
dampenes  Tryk ;  ved  de  fleste  Forsøg  synes  de 
heller  ikke  at  spille  nogen  Rolle.  I  de  enkelte 
Tilfælde,  hvor  man  ønsker  at  blive  fri  for  dem, 
maa  man  anvende  Absorption. 


TREDJE  KAPITEL. 
Ruhmkorffs  Induktionsmaskine. 


Skønt  alle  elektriske  Fænomener,  som 
vise  sig  i  et  luftomt  Rum,  kunne  fremkaldes 
ved  Elektrisermaskinen,  vil  man  dog,  navnlig 
naar  det  gælder  om  at  faa  intensive,  f.  Eks. 
fotografiske  Virkninger,  være  nødt  til  at  vælge 
en  rigere  Elektricitetskilde.  En  saadan  have  vi 
i  Ruhmkorffs  Apparat.  Ruhmkorff  var  en  tysk 
Instrumentmager,  som  nedsatte  sig  i  Paris;  ved 
at  sætte  sig  i  Forbindelse  med  fremragende 
Fysikere,  navnlig  med  Foucault,  konstruerede 
han  et  Induktionsapparat,  der  har  viist  sig 
aldeles  fortræffeligt.  Ikke  alene  ere  dets  elek- 
triske Præstationer  ganske  fortrinlige,  men  den 
Omstændighed,   at  det  arbejder  avtomatisk  ved 

Anvendelse    af    galvaniske    Elementer,     er    en 
stor  Lettelse. 

Her  skal  kun  gives  en  Udsigt  over  dens 
Indretning  og  nogle  Vink  med  Hensyn  til 
Brugen  af  den.  Dens  »Kjærne«  dannes  af  et 
Bundt  tynde  Jernstænger  AA.  Uden  om  dem 
er  viklet  en  tyk  overspunden  Kobbertraad,  BB, 
hvis  Ender  er  b  og  b1.    CC  er  en  meget  tynd, 


■toiicfdouooooooOCT^oOuaoooooOooS 
■)aOOod>OOOOOQO-OoOOO--t>iiOQOOOOi 


Fig.  7- 


omhyggelig  isoleret  Kobbertraad,  viklet  uden  om 
BB ;  Traadens  Længde  siges  i  de  større  Maskiner 
at  være  en  fjorten  Mil.  Det  hele  er  sammen- 
holdt med  Glaspladerne  EE. 

Ledes  en  Strøm  paa  5 — 10  Ampere  ind 
ved  b  og  ud  ved  b1  ville  Jernstængerne  blive 
magnetiserede.    Idet  Magnetismen  opstaar,  indu- 

2* 

ceres  i  CC  en  elektromotorisk  Kraft,  som  vil 
give  en  Strøm,  der  modvirker  Magnetiseringen; 
dens  Styrke  retter  sig  efter  Magnetismens  Styrke 
og  Vindingernes  Antal,  samt  naturligvis  efter 
Modstandens  Størrelse.  Ere  den  tynde  Traads 
Ender  c  og  c1  ikke  forbundne,  men  adskilte 
ved  et  Luftrum  af  nogle  Millimeter,  faas  en 
Gnist,  Slutningsgnisten  (fordi  Strømlederens 
Ende  bb1  forbindes  med  Batteriet,  Kredsen 
altsaa  sluttes).  Afbrydes  den  elektriske  Strøm 
i  BB  forsvinder  Magnetismen  i  AA,  derved 
induceres  en  elektrisk  Strøm  i  CC  som  vil  faa 
en  saadan  Retning,  at  Afmagnetiseringen  delvis 
hindres.  Dette  er  Aabningsstrømmen.  Dens 
Retning  er  modsat  Slutningsstrømmen.  For- 
bindes Enderne  c  og  c1  med  hinanden,  ville 
Slutnings-  og  Aabningsstrømmen  sende  lige 
megen  Elektricitet  gennem  Ledningen,  men 
den  første  giver  en  varigere  og  svagere,  den 
anden  en  kortvarig  men  stærkere  Strøm.  Ere 
c  og  c1  derimod  adskilte,  vil  man,  naar  Mellem- 
rummet ikke  er  altfor  stort,  faa  en  Gnist  at  se 
imellem  dem.  Med  Slutningsstrømmen  er 
denne  Gnist  kun  kort,  i  Reglen  nogle  faa 
Millimeter,  meget  længere,  indtil  300 mm  eller 
mere,    med    Aabningsstrømmen,    altsammen    i 

Forhold  til  Maskinens  Størrelse.  Naar  vi  i  det 
følgende  tale  om  Gnistlængden,  Maskinen  kan 
give,  menes  altid  Aabningsgnisten. 

For  at  faa  en  uafbrudt  Række  Gnister 
maa  Strømmen  i  BB,  Hovedstrømmen,  sluttes 
og  afbrydes  med  korte  Mellemrum.  Dette  sker 
i  Reglen  ved  Hjælp  af  en  Afbryder  (Interruptor) 
indrettet  efter  det  fra  de  elektriske  Ringeværker 
bekendte  Princip.  Den  kaldes  Foucaults  Af- 
bryder, og  dens  regelrette  Virksomhed  er  en 
Hovedbetingelse  for,  at  Maskinen  skal  arbejde 
godt.  Angaaende  dens  Indretning  henvises  til 
de  fysiske  Lærebøger. 

Det  er  vigtigt  at  erindre,  at  Strømmen  fra 
Ruhmkorffs  Maskine  idelig  skifter  Retning. 
Man  kan  dog  ved  et  simpelt  Kunstgreb  fjerne 
Slutningsstrømmen.  Dertil  udfordres  kun,  at 
der  i  den  Ledning,  der  forbinder  c  med  c1,  er 
indsat  et  Luftmellemrum  saa  stort,  at  Slutnings- 
gnisten  ikke  kan  springe  derover.  Dette  vil 
ikke  svække  Aabningsgnisten  synderligt.  Uden 
dette  Mellemrum  give  de  Geisslerske  Rør  som 
oftest  ens  Lys  ved  begge  Poler,  en  Blanding  af 
positivt  og  negativt  Lys,  med  dette  Mellemrum 
er  Forskellen  mellem  Polerne  tydelig. 

Medens  vi  for  at  drive  Maskinen  kun  be- 
høver Strømmen  fra  2—6  Bunsenske  Elementer, 
svarende  til  en  Spænding  af  omtrent  4—12 
Volt,  frembringer  Maskinen  Gnister  svarende  til 
For    at   give    en    Fore- 


mange Tusinde  Volt. 


Fig.  8.     Ruhmkorffs  Maskine. 


stilling  om,  hvad  en  Volt  er,  bemærkes,  at  der 
til  en  almindelig  Glødelampe  anvendes  1 10  Volt 
Spænding. 

Ruhmkorffs  Maskine  leveres  i  fortrinlig  Ud- 
førelse fra  Ducretet  et  Lejeune  i  Paris.  Hvad 
de  yde  og  koste  ses  af  følgende  Tabel: 

Maskinens  Betegnelse 

o 

i 

2 

3 
5 
6 

7 


Til  de  almindelige  Forsøg,  deriblandt  til 
de  Røntgenske  Straaler,  ville  Nr.  6  eller  7 
kunne  benyttes,  man  driver  dem  med  2  eller  3 
Bunsenske  Elementer. 


Gnistlængde 

Pris 

6  mm 

15  Fr. 

10 

20 

15 

40 

20 

85 

45-5o 

225 

7o-75 

300 

110— 120 

425 

200 

600 

300 

1000 

FJERDE  KAPITEL. 

Almindelig  Oversigt  over  de  Fænomener,    der 
vise  sig  i  Geisslers  Rør.     Anodelyset. 


For  at  undersøge  den  elektriske  Udladning 
i  fortyndet  Luft  benytter  man  sig  af  Glasrør 
eller  Beholdere,  der  kunne  gives  de  forskelligste 
Former.  Navnlig  er  Dr.  Geissler  i  Bonn  bleven 
berømt  ved  sin  ualmindelige  Færdighed  i  at 
blæse  saadanne  Rør  og  at  forme  dem  saaledes, 
at  de  frembyde  det  mangfoldigste  og  mest  til- 
talende Skue.  Lyset  i  dem  er  uendelig  mang- 
foldigt i  Form,  Farve  og  Bevægelse,  en  Rigdom, 
der  snart  minder  om  Aftenrødens,  snart  om  Nord- 
lysets rige  Farvespil.  For  at  kunne  udpumpe 
Rørene  bør  man  helst  smælte  dem  sammen 
med  Luftpumpen,  da  Forbindelser  med  Kaut- 
schukrør    aldrig     blive     lufttætte;     Luften    kan 

nemlig,  om  end  kun  yderst  langsomt,  gaa 
igennem  Kautschuk.  Fig.  18  viser  et  saadant 
Rørs  Udseende.  A  og  B  er  to  Platintraade, 
der  smæltes  ind  i  Glasset;  den  Del  af  Platin- 
traaden,  som  er  inden  i  Røret,  omgives  af  et 
snævert  Glasrør;  til  Platintraaden  fæstes  en 
Traad  af  Aluminium,  som  igen  kan  bære  en 
Plade,  Ring  eller  hvad  man  vil,  af  samme  Metal. 
Platintraade  have  nemlig  den  Ulempe,  at  Gnisten, 
navnlig  ved  den  negative  Pol,  løsriver  smaa 
Partikler  af  den,  som  slynges  ud  imod  Glas- 
væggene og  bedække  dem  med  et  Lag  Platin 
af  yderst  ringe  Tykkelse.  I  Førstningen  er  det 
gennemsigtigt,  efterhaanden  bliver  det  tykkere 
og  danner  da  en  spejlende  Belægning.  Crookes 
har  undersøgt,  hvor  hurtigt  de  forskellige 
Metaller  paa  den  Maade  omdannes  til  Støv,  naar 
de  ere  negativ  Pol,  Kathode,  for  samme  Strøm 
Han  fandt  følgende  Mængder: 

Guld 
Sølv 
Bly 
Tin 


IOO 

Platin           45 

83 

Kobber        40 

75 

Jærn               6 

57 

Aluminium    0 

52 

Magnium       0 

rfor 

have, 

at  Røret  skal  holde 

sig    rent,    bør    Polerne,    Elektroderne    som    de 
kaldes,  gøres  af  Aluminium. 

Hvem  der  vil  sysle  med  disse  Ting  bør 
helst  selv  lære  sig  at  blæse  Glas,  dette  er,  naar 
det  kun  drejer  sig  om  simplere  Ting,  slet  ikke 
vanskeligt. 

Skal  Røret  benyttes,  smæltes  Siderøret  R 
sammen  med  Kvægsølvpumpen,  medens  Polerne 
A  og  K  forbindes  med  Induktionsmaskinen.  Er 
Røret  langt,  faas  intet  Lys,  saalænge  det  er 
fyldt  med  atmosfærisk  Luft.  Idet  nu  Pumpen 
begynder  at  arbejde,  vil  Gnisten  først  have  sit 
sædvanlige  Udseende,  men  efterhaanden  bliver 
den  mindre  skarp,  dens  Begrænsning  taaget, 
dens  Lys  rødt.  Gnisten  udgaar  fra  den  positive 
Pol,  det  er  Anodelys,  den  naar  ikke  helt  hen  til 
den  negative  Pol;  denne  Pol,  Kathoden,  er  om- 
givet af  en  blaalig  Lystaage,  der  fra  først  af 
kun  ses  paa  dens  Spids,  eller  naar  det  er  en 
Plade,  paa  en  enkelt  Del  af  den.  Senere  ud- 
breder Kathodelyset  sig  over  en  større  Del  af 
Kathoden.  Er  Lufttrykket  sunken  til  omtrent 
4  mm,  Luften  altsaa  fortyndet  omtrent  200  Gange, 
fyldes  hele  Rørets  Tværsnit  af  det  røde  Anode- 
lys, stadig  dog  uden  at  naa  helt  hen  til  Ka- 
thoden. 

Ved  yderligere  Fortynding  forandres,  som 
Gassiot  først  har    bemærket,    Anodelysets  Ud- 

seende.  Det  deler  sig  nemlig  i  tynde  Lag  af 
en  lysende  Materie,  imellem  hvilke  der  er 
ganske  mørkt,  det  er  den  elektriske  Lagdeling. 
Ved  fortsat  Pumpning  blive  disse  Lyslag  færre, 
men  tykkere,  de  kunne  forme  sig  som  Skiver, 
Kugler  eller  Halvmaaner,  de  staa  ikke  stille  og 
skifte  idelig  Form  og  Farve.  Tilsidst  forsvinde 
de  aldeles,  og  Strømmen  gaar  da  igennem 
Røret  uden  at  frembringe  noget  Lysfænomen 
ved  den  positive  Pol,  Anoden.  Samtidig  vokser 
ogsaa  Modstanden  i  Røret  mod  Strømmen. 
Medens  en  yderst  ringe  Kraft  kan  give  elektrisk 
Lys  i  et  Geisslers  Rør  med  nogle  faa  Millimeter 
Kvægsølvtryk,  er  det  ved  de  stærkeste  For- 
tyndinger umuligt  at  faa  Strøm  gennem  Røret. 
Figur  9  giver  en  Forestilling  om  nogle  af 
de  Former,  Lagdelingen  af  Anodelyset  frem- 
byder ;  for  at  vurdere  Skønheden  af  disse  Fæno- 
mener maa  man  selv  se  dem,  Farvernes  Pragt 
og  Formernes  Rigdom  kan  ingen  Afbildning 
gengive. 


FEMTE  KAPITEL. 
Kathodelyset.     Hittorf  og  Crookes. 


I  det  foregaaende  har  jeg  væsentlig  kun 
talt  om  det  Lys,  der  viser  sig  ved  den  positive 
Pol  og  derfra  breder  sig  ud  i  Røret,  altsaa 
Anodelyset.  Vi  skulle  nu  nærmere  betragte  Lyset 
omkring  den  negative  Pol,  Kathodelyset.  Ved 
svage  Fortyndinger  ses  omkring  den  Traad  eller 
Plade,  der  danner  den  negative  Pol,  Kathoden, 
en  blaa  eller  graa  Lystaage,  som  bedækker  en 
mindre  eller  større  Del  af  Kathoden,  alt  efter 
den  elektriske  Strøms  Styrke.  Dette  Lyslag 
bestaar  af  3  Dele:  Polen  er  selv  bedækket  af 
en  meget  tynd  Hinde  af  Lys,  udenfor  det 
kommer  et  mørkt  Rum  og  derpaa  igen  et  Lag 
af    Lys.      Ved    fortsat    Fortynding    bliver    det 

mørke  Lag  tykkere,  og  tilsidst  naar  det  helt  ud 
til  Glasset.  Dette  begynder  da  at  lyse  med; 
Glasset  faar  en  Farve,  der  efter  dets  Sammen- 
sætning kan  være  grøn  eller  grøngul,  ofte  hel 
gul.  Man  siger  da,  at  Glasset  fluorescerer.  I 
Almindelighed  naar  denne  Virkning  kun  nogle 
faa  Centimeter  ud  fra  Kathoden,  men  ved 
Millioner  Ganges  Fortynding  udbreder  Kathode- 
lyset  sig  til  meget  store  Afstande,  sikkert  flere 
Metre. 

Hvorledes  dette  gaar  til  har  Hittorf  paavist. 
Alle  Punkter  af  den  negative  Pol,  Kathoden,  ud- 
sender en  ejendommelig  Art  af  Straaler,  som  vi 
kalde  Kathodestraaler.  Idet  Elektriciteten  strøm- 
mer ud  af  Kathoden,  foregaar  der  en  eller  anden 
Virkning,  hvorved  Aluminiumpladen  sættes  i 
Stand  til  at  udstraale.  Ligesom  en  Jærnstang 
ved  Opvarmning  faar  Evne  til  at  udsende  Lys- 
straaler,  gløde,  saaledes  bringes  den  negative 
Elektricitet  Kathoden  til  at  udsende  Straaler. 
Men  disse  Straaler  er  sikkert  højst  forskellige 
fra  Lysstraalerne,  i  hvert  Fald  fra  Sollyset.  At 
vi  have  med  Straaler  at  bestille  ses  derved,  at 
de  kaste  Skygge.  Anbringes  inde  i  Røret, 
foran  Kathoden,    en  lille  Plade  af  Metal,    Glas 

eller  Glimmer,  eller  et  andet  fast  Stof,  ser  man 
Skyggen  af  det  paa  Glassets  Vægge,  udenfor 
Skyggen  fluorescerer  Glasset  med  sin  gulgrønne 
Farve,  indenfor  Skyggen  er  Glasset  mørkt. 

Til  Paavisning  af  Kathodestraalernes  Evne 
til  at  give  Skygge  benyttes  gerne  et  af 
Crookes    angivet    Rør.       Det    er    fremstillet    i 


Fig.  io. 


Fig.  io.  Pladen  a  er  den  negative  Pol,  b  den 
positive  Pol.  Denne  sidste  bærer  et  Kors  af 
Aluminium  b,  som  kaster  sin  Skygge  c  d  paa 
Enden  af  Røret.  Korset  er  bevægeligt,  saa  at 
man  let  ved  at  støde  til  Glasset  faar  det  til  at 
falde  ned.  Man  skulde  vente,  at  Skyggen  vilde 
forsvinde,  saasnart  Skyggegiveren  var  væk,  dette 

sker  ganske  vist  ogsaa,  men  til  sin  store  Over- 
raskelse ser  man  nu  et  lyst  Kors  paa  en  mørk 
Grund.  Man  forklarer  dette  ved  at  antage,  at 
Glasset  bliver  træt  af  at  fluorescere ;  den  Del  af 
det,  der  har  været  i  Skygge,  er  derimod  ud- 
hvilet og  begynder  derfor  at  fluorescere  med 
Kraft,  saasnart  Kathodestraalerne  træffe  det 
igen.  I  Fig.  n  er  dette  Forhold  anskueliggjort; 
cd  er  den  virkelige  Skygges  Udseende,  ef  frem- 


stiller   Fænomenet    efter    at    Skyggegiveren    er 
bortfjernet. 

Kathodestraalerne  bryde  sig  ikke  det  mindste 
om  Strømmens  Gang  i  Røret.  Deres  Retning 
staar  lodret  paa  Kathodens  Overflade;  hvor 
man  anbringer  den  positive  Pol  er  ganske  lige- 
gyldigt, der  ses  heller  intet  til  positivt  Lys  i 
Røret,  naar  dette  er  godt  udpumpet,  saa  at 
Kathodestraalerne  frit  kunne  udbrede  sig. 

Det  er  som  sagt  Hittorf,  der  har  paavist,  at 
vi  her  have  med  en  ny  Slags  Straaler  at  gøre; 
deres  vigtigste  Egenskaber  ere    paa    en    særlig 
glimrende  Maadepaa- 
viste  af  Crookes,  og 
vi  skulle  derfor  gen- 
nemgaa      nogle      af 
hans         mærkeligste 
Forsøg. 

Kathodestraaler- 
ne  frembringe  en 
meget  stor  Varme, 
naar  de  standses  af 
et  Legeme.  Til  at 
vise  dette  benyttes 
Apparatet,  Fig.  12.  I 
dette  er  Kathoden 
en  Aluminiumplade, 
der  er  presset  saa- 
ledes,  at  den  danner 
et  Hulspejl  a.  Ka- 
thodestraalerne    ville 

da  samles  i  Kuglens  Centrum.  Paa  dette  Sted 
anbringes  en  lille  Metalplade,  f.  Eks.  af  Platin, 
der  bæres  af  en  Arm  b.  Denne  Plade  vil  af 
Kathodestraalerne  blive  opvarmet  saa  stærkt,  at 

3 


Fig.  12. 

den  gløder;  er  Strømmen  stærk,  kan  man  endog 
smelte  Platinet,  altsaa  frembringe  en  Varme  af 
næsten  2000  °  C. 

Kathodestraalerne    frembringe   Fluorescens. 
Vi  have  allerede  set  Glasset  lyse  med   en  sær- 


Fig.  13. 

egen  Farve,  naar  det  rammes  af  Kathodelys; 
Crookes  har  undersøgt  en  Mængde  Stoffer  i 
denne  Henseende.  Mest  glimrende  var  Virk- 
ningen med  en  Diamant.  Fænomenet  er  frem- 
stillet  i    Fig.    13   og   vil    forstaas    uden    videre 

Forklaring.  Diamanten  lyste,  idet  Kathode- 
straalerne  ramte  den,  lige  saa  stærkt  som  et 
Stearinlys.  Farven  var  lysegrøn.  Rubiner  og 
mange  andre  Mineralier  lyse  paa  samme  Maade. 
Denne  Fluorescensvirkning  er  senere  undersøgt 
af  E.  Wiedemann,  som  har  fremkaldt  mange 
pragtfulde  Lysvirkninger  ad  denne  Vej. 


Fig.  14. 


Kathodestraalerne  frembringe  Bevægelse. 
Det  ser  ud,  som  om  der  fra  Kathoden  ud- 
kastedes smaa  Masser  med  en  stor  Hastighed; 
Crookes  viste  denne  Virkning  ved  Hjælp  af 
det  i  Fig.  14  fremstillede  Rør,  hvor  et  Slags 
Møllehjul,  der  kunde  rulle  henad  et  Par  Glas- 
stænger, bevægede  sig  til  venstre,  naar  Kat- 
hoden var  til  højre,  til  højre  naar  Kathoden  var 
til  venstre.     Omskiftes  Strømretningen  i  Ruhm- 

3* 


36 

korffs  Maskine,  faar  man  derfor  let  Hjulet  til  at 
løbe  frem  og  tilbage. 

Disse  mange  forskellige  Virkemaader  af 
Kathodestraalerne  ere  jo  højst  paafaldende. 
I  enkelte  Henseender  ligne  de  Lysstraalerne, 
men  de  have,  som  vi  se,  Egenskaber,  som  ad- 
skille dem  derfra;  deres  Egenskaber  ere  langt 
mangfoldigere  end  Lysstraalernes ;  de  vilde 
sikkert  kunne  faa  mangfoldige  Anvendelser, 
naar  det  var  muligt  at  faa  dem  ud  i  den  frie 
Luft.  Vi  skulle  se,  at  dette  virkelig  lader  sig 
gøre,  og  Røntgens  Opdagelse  er  netop  den 
første  Frugt  heraf. 


SJETTE  KAPITEL. 
Kathodelyset  paavirkes  af  Magneten. 


Man  har  længe  vidst,  at  Magnetismen  ind- 
virker paa  den  elektriske  Strøm,  allerede 
H.  C.  Ørsted  paaviste  dette 
som  en  nødvendig  Følge  af 
sin  Opdagelse  af  Elektro- 
magnetismen. At  de  elek- 
triske Udladninger  ogsaa 
maa  bevæges  ved  Magneter 
er  da  uden  Tvivl;  paa  en 
særdeles  smuk  Maade  er 
dette  godtgjort  af  de  la  Rive. 
Han  benyttede  dertil  en 
Glasbeholder  af  den  Form, 
som  Fig.  15  viser,  a  er  den  positive,  d  den 
negative  Pol,   Gnisten  gaar  da  i  Røret   fra  a  til 


Fig.   15. 

den  med  d  forbundne  Ring.  Sættes  Glasbe- 
holderen ovenpaa  Magneten  c,  ser  man,  at 
Gnistens  nederste  Ende  løber  jævnt  rundt  paa 
Ringen  og  hele  Gnisten  følger  da  med.  Hvilken 
Retning  Bevægelsen  foregaar  i,  afhænger  af, 
hvilken  af  Magnetens  Poler  der  er  øverst. 

Vi  have  her  i  Virkeligheden  kun  set  Virk- 
ningen af  Magnetismen  paa  det  Lys,  der  udgaar 


Fig.  1 6. 


fra  den  positive  Pol,  Anodelyset;  dette  for- 
holder sig  som  en  elektrisk  Strømleder,  hvis 
ene  Ende,  den  positive  Pol,  er  fast,  medens 
den  anden  er  fri;  den  kan,  som  Pliicker  har 
viist,  antage  de  forskelligste  Former  under 
Magnetismens  Paavirkning,  krumme  sig,  danne 
Spiraler  osv. 

Her  interessere  vi   os  dog  mere  for  Lyset, 
der  udgaar  fra  den  negative  Pol,  Kathodelyset. 

Ogsaa  hermed  har  Plucker  beskæftiget  sig  ind- 
gaaende.  Er  Fortyndingen  ikke  drevet  særdeles 
vidt,  faar  man  da  det  i  Fig.  16  fremstillede 
Fænomen  at  se.  Den  ene  Ende  af  Geisslers 
Rør  lægges  ovenpaa  en  stærk  Elektromagnet, 
hvis  to  Poler  ere  antydede  i  Figuren;  Ka- 
thoden  er  til  venstre,  Anoden  til  højre. 
Figuren  viser  til  højre  den  for  det  positive  Lys 
karakteristiske  Lagdeling.  Fra  den  negative 
Pol  udgaar  Kathodelyset,  men  dette  former  sig 
her  til  en  Lysbue,  der  forbinder  den  ene 
Magnetpol  med  den  anden,  og  omslutter  den 
Traad,  som  fører  Elektriciteten  ind.  Buens 
Rande  gaar  gennem  Lederens  to  Ender.  De 
have  samme  buede  Form,  som  man  vil  faa, 
hvis  man  lægger  Magneten  paa  et  Bord  og 
strør  Jærnfilspaaner  omkring  den.  Disse  lægge 
sig  da  i  Kæder,  som  man  kalder  Magnetkraft- 
linier;  Kathodelyset  ordner  sig  altsaa  efter 
Magnetkraftlinierne. 

Ved  stærkere  Fortynding,  f.  Eks.  i  de 
Crookeske  Rør,  forholde  Kathodestraalerne  sig 
tilsyneladende  paa  en  anden  Maade.  De  ligne 
mest  elastiske  Ledere,  hvis  ene  Ende  er  be- 
fæstet til  Kathoden,  den  anden  Ende  fri.  Til 
Paavisning   af  Fænomenet,    kan    det    i   Fig.  10 

fremstillede  Crookes-Rør  benyttes.  Holdes  den 
ene  Pol  af  en  Magnet  op  til  Siden  af  Glasset, 
ser  man,  at  Korset  flyttes  op  eller  ned,  efter 
som  det  er  den  ene  Pol  eller  den  anden.  Dette 
Fænomen  er  særdeles  smukt  og  viser  paa  en 
paafaldende  Maade  det  særegne  ved  disse 
Straaler,  at  Magnetismen  kan  bringe  dem  til  at 
afvige  fra  deres  Retning.  Hos  Lysstraalerne 
kendes  intet  tilsvarende. 


SYVENDE  KAPITEL. 
Hvad  er  Kathodestraalerne  egentlig? 


Den  simpleste  og  nærmest  liggende  For- 
klaring faas  ved  at  antage,  at  der  fra  den 
negative  Pol,  Kathoden,  udsendes  overordentlig 
smaa  Dele,  Partikler,  Molekyler,  eller  hvad  man 
vil  kalde  dem.  Dette  kan  tænkes  at  ske  derved, 
at  Kathoden  selv  er  negativ  elektrisk  og  derfor 
frastøder  sine  enkelte  Dele,  da  de  faa  samme 
Slags  Ladning.  Eller  man  kan  antage,  at  Luft- 
molekylerne tiltrækkes  af  Kathoden,  faa  en 
negativ  Ledning  og  derfor  frastødes.  I  den 
stærkt  fortyndede  Luft  ville  disse  Dele  kunne 
bevæge  sig  temmelig  uhindret  fremad;  antage  vi 
deres  Antal  og  Hastighed  at  være  overmaade 
stor,  ville  deres  Virkninger  være  kendelige, 
skønt  deres  Vægt  er  overvættes  ringe.     Vi  for- 


42 

staa  saaledes,  at  de  kunne  bevæge  lette  Legemer, 
at  deres  Stød  imod  faste  Dele  kan  give  Varme 
og  Lys.  Denne  Anskuelse  er  navnlig  hævdet 
af  Crookes.  Forklaringen  har  vel  meget  til- 
talende ved  sig,  men  man  indser  dog  ikke, 
hvorledes  de  magnetiske  Virkninger  skulle  for- 
klares, lige  saa  lidt  som  man  forstaar,  at 
Kathodestraalerne  kunne  naa  saa  vidt  ud  i 
Rummet  uden  at  standses  ved  Sammenstød 
med  andre  Dele.  De  maatte  ogsaa  elektrisere 
de  Dele,  de  støde  imod  meget  stærkt,  hvilket 
ikke  findes  at  være  Tilfældet. 

E.  Wiedemann  har  ment,  at  Kathode- 
straalerne vare  en  Art  Lysstraaler.  Solen  sender 
flere  Slags  Straaler,  ultrarøde,  lysende  og  ultra- 
violette Straaler.  De  første  frembringe  navnlig 
Opvarmning,  det  er  de  samme  Straaler  som 
dem,  en  Kakkelovn  udsender;  de  ultraviolette 
Straaler  udmærke  sig  ved  deres  stærke  kemiske 
Virkninger,  som  blandt  andet  ses  deraf,  at  det 
er  dem,  der  væsentlig  virke  til  at  danne  foto- 
grafiske Billeder.  E.  Wiedemann  antager  nu,  at 
Kathodestraalerne  ere  ultraviolette  Straaler;  for- 
uden de  almindelige  Egenskaber,  de  have  fælles, 
taler  herfor  navnlig  den  Omstændighed,  at  begge 
Slags  Straaler  frembringe  en  kraftig  Fluorescens. 

Der  er  dog  en  væsentlig  Indvending  herimod, 
idet  Straalernes  magnetiske  Forhold  heller  ikke 
derved  kan  forklares. 

Vi  se  saaledes,  at  det  er  umuligt  for  os  at 
føre  Kathodestraalerne  tilbage  til  nogen  af  de 
tidligere  bekendte  Naturkræfter;  vi  synes  her 
virkelig  at  staa  overfor  noget  ganske  nyt. 

Vi  skylde  H.  Hertz  en  vigtig  Oplysning 
om  Kathodestraalerne;  han  har  nemlig  bevist, 
at  Kathodestraalerne  i  Grunden  intet  have  med 
Udladningen  at  gøre.  Hittorf  og  de  fleste  med 
ham  ansaa  det  for  sikkert,  at  den  positive  Elek- 
tricitet gik  fra  den  positive  Pol  hen  til  Glassets 
Overflade  og  derfra  langs  ad  Kathodestraalerne 
ind  i  den  negative  Pol.  Og  for  denne  Op- 
fattelse lod  der  sig  virkelig  anføre  særdeles 
gode  Grunde,  som  det  er  bemærket  foran  i 
4de  Kapitel.  Alligevel  er  det  galt.  Dette  be- 
viste Hertz  ganske  simpelt  saaledes.  Han  sagde, 
at  Hittorfs  Opfattelse  kræver,  at  Kathode- 
straalerne maatte  indvirke  paa  en  Magnet,  der 
var  parallel  med  dem,  dreje  den  til  Siden  som 
i  Ørsteds  bekendte  Forsøg.  Han  prøvede  det 
og  fandt  intet  Spor  af  en  saadan  Virkning. 
For  at  anskueliggøre  denne  vigtige  Opdagelse 
ville  vi  gaa  lidt  nærmere    ind   paa  Forsøgene. 


44 

Han  dannede  af  Spejlglasstrimler  og  to  stærke 
Messingplader  en  firkantet,  lufttæt  Kasse  af  ringe 
Højde.  Den  er  i  Gennemsnit  fremstillet  i 
Fig.  17,  a  er  den  positive  Pol,  §  Anodelyset 
med    Lagdeling,    «    Kathodestraalerne,    der  ud- 


Fig.  17. 


gaa  fra  den  negative  Pol.  De  optrukne  Linier 
angive  Strømretningen.  Dog  er  Figuren  ikke 
fuldt  rigtig;  da  Strømlinierne  skulde  begynde 
og  ende  i  de  to  Poler;  man  maa  derfor  tænke 
sig  dem  trukne  derhen.  Kun  i  nogen  Afstand 
fra    Kassens    Sider    giver    Figuren    det    rigtige 

Begreb  om  Forholdene.  Man  ser  nu  tydeligt, 
at  Kathodestraalerne  slet  ikke  have  noget  med 
den  egentlige  Strøm  at  gøre. 

Hvorledes  foregaar  da  Ledningen  i  de 
Geisslerske  Rør?  Den  bevirkes 
derved,  at  Kathodestraalerne  bi- 
bringe Luften  Ledningsevne. 
Dette  viste  Hittorf  ved  Hjælp  af 
det  i  Fig.   18  fremstillede  Rør. 

Ved  C  og  D  ere  to  Platin- 
traade  indsmeltede.  Forbindes 
C  og  D  med  Polerne  af  et  Par 
Bunsenske  Elementer,  gaar  der 
ingen  Strøm  igennem,  da  Luften 
under  almindelige  Forhold  ikke 
leder.  Selv  om  Røret  udpumpes 
nok  saa  stærkt,  bliver  den  ved 
at  isolere.  Sendes  nu  Udlad- 
ningen fra  Ruhmkorffs  Maskine 
ind  ved  A  og  ud  ved  B,  eller 
omvendt,  fyldes  Røret  med  Ka- 
thodelys,  og  nu  kan  Strømmen  gaa  fra  C  til  D 
gennem  Luften.  Forøges  Kathodelysets  Styrke, 
bliver  Luftens  Ledningsevne  ogsaa  større.  Og 
denne  Virkning  meddeler  sig  til  hele  Rummet. 


Fig.   i! 

Til  Slutning  ville  vi  endnu  henlede  Op- 
mærksomheden paa,  at  Kathodestraalerne  lige- 
som Lysstraalerne  i  sig  selv  ere  usynlige.  Lys- 
straalerne  ses  kun,  naar  de  falde  paa  et  Legeme, 
som  indsuger  dem  og  derefter  udstraaler  dem 
til  alle  Sider.  Lige  saadan  er  det  med  Kathode- 
straalerne. Forskellen  mellem  dem  og  Lys- 
straalerne er  kun  den,  at  Kathodestraalerne 
ogsaa  indsuges  af  Luften,  medens  Lysstraalerne 
ikke  indsuges  af  den.  Derfor  er  Kathode- 
straalerne saa  korte  i  atmosfærisk  Luft,  selv  om 
den  fortyndes  temmelig  stærkt;  men  ved  de 
stærkeste  Fortyndinger  indsuges  de  ikke  kende- 
ligt, de  kunne  derfor  naa  hen  til  Glasvæggene, 
som  indsuge  dem  og  derved  fluorescere. 
Hertz  paaviste  dette  meget  smukt.  Han  stillede 
et  Geisslersk  Rør  med  Kathoden  opad,  saaledes 
at  Straalerne  traf  Bunden  af  Røret  og  bragte 
den  til  at  fluorescere.  Nu  havde  han  i  Forvejen 
bragt  en  Draabe  Kvægsøiv  ind  i  Røret;  den 
laa  altsaa  i  Bunden.  Ved  Opvarmning  bragtes 
den  til  at  fordampe,  strax  forsvandt  Fluore- 
scensen fra  Glassets  Bund ;  men  Dampene  lyste 
nu  med  rødt  Lys;  de  opfangede  nemlig 
Straalerne  og  udsendte  saa  det  for  dem  ejen- 
dommelige Lys. 

Naar  en  Luftart  eller  et  Legeme  over- 
hovedet indsuger  Kathodestraaler  og  atter  ud- 
sender dem,  men  som  Lysstraaler,  siges  Legemet 
at  fluorescere  i  Kathodelys.  Her  er  altsaa  sket 
en  Forvandling  fra  Kathodelys  til  almindeligt 
Lys.  Det  synes,  at  alle  Legemer  kunne  bevirke 
denne  Forvandling,  men  ganske  vist  i  forskellig 
Grad.  Hos  Luften  er  Evnen  til  at  fluorescere 
under  Anvendelsen  af  Kathodestraaler  meget 
stærk  udviklet.  Vi  have  set  det  samme  hos 
Glas  og  Diamant  og  ville  senere  faa  mere  der- 
med at  bestille. 


OTTENDE  KAPITEL. 

Kathodestraalerne  komme  ud  i  fri  Luft. 
Hertz.     Lenard. 


Det  vil  være  mange  bekendt,  at  den  for- 
nylig afdøde  H.  Hertz,  Professor  i  Bonn,  i  sin 
korte  Levetid  har  gjort  mange  mærkelige  Op- 
dagelser; den  vigtigste  af  dem  er  Paavisningen 
af,  at  vi  kunne  fremkalde  elektriske  Bølger, 
der  i  mange  Henseender  ligner  Lyset.  Ved  en 
Række  glimrende  Eksperimenter  paaviste  han 
en  Række  uanede  Forhold,  og  har  derved 
frembragt  en  Bevægelse  i  den  videnskabelige 
Verden,  som  sjælden  er  oplevet  før.  Vi  have 
ovenfor  set,  at  han  ogsaa  har  store  Fortjenester 
af  Læren  om  Kathodestraalerne;  vi  skulle  nu 
omtale  en  mærkelig  Egenskab  ved  dem,  som  er 

opdaget  af  ham,  og  som  netop  var  hans  sidste 
videnskabelige  Arbejde. 

Det  gik  ud  paa  at  vise,  at  Kathode- 
straalerne  ere  i  Stand  til  at  trænge  igennem 
tynde  Metalplader,  der  ere  uigennemsigtige  for 
Lyset.  At  de  kunne  det,  viste  han  saaledes. 
Paa  en  Glasplade  lagde  han  et  Stykke  Blad- 
guld, som  kun  bedækkede  det  halve  af  Glasset. 
Det  hele  anbragtes  i  et  Geisslersk  Rør,  saaledes 
at  Kathodestraalerne  faldt  lodret  paa  den  Side 
af  Glasset,  hvor  Bladguldet  fandtes.  Vi  vide, 
at  Glasset  da  giver  sig  til  at  fluorescere  med  et 
grøngult  Lys.  Man  vil  vente,  at  Glasset  bliver 
mørkt,  hvor  det  er  bedækket  af  Guldbladet. 
Men  betragtes  det  fra  den  ubelagte  Side,  se  vi, 
at  Glasset  fluorescerer  næsten  lige  stærkt  over 
det  hele.  Medens  Guldbladet  lader  intet  eller 
kun  Spor  af  Lys  gaa  igennem,  gaa  Kathode- 
straalerne forholdsvis  godt  igennem.  Vi  have 
her  en  ny  og  overraskende  Egenskab  hos 
Kathodestraalerne. 

Forskellen  mellem  Lysstraaler  og  Kathode- 
straaler  træder  endnu  mere  paafaldende  frem 
paa  følgende  Maade.  Ovenpaa  Bladguldet 
lagdes  en  lille  Strimmel  Glimmer.  Man  ser  da, 
at  Kathodestraalerne   standses,    naar    de   træffe 

4 


5o 

den;  Glasset  bagved  Glimmerstykket  er  nu 
ganske  mørkt;  medens  Kathodestraalerne  let 
gaa  igennem  det  uigennemsigtige  Guld,  kunne 
de  ikke  gaa  gennem  Glimmer.  Hvilken  Mod- 
sætning opdage  vi  ikke  herved  mellem  Lys- 
straaler  og  Kathodestraaler ! 

Det  bør  dog  tilføjes,  at  E.  Wiedemann  og 
Ebert    allerede    tidligere    havde    bemærket,    at 


Fig.  19. 


Kathodestraaler  kunde  trænge  igennem  det 
metalliske  Beslag,  som  de  selv  danne  paa 
Glasrørets  Vægge,  naar  Elektroden  er  af  Platin 
eller  et  af  de  andre  Metaller,  som  sønderdeles 
af  Udladningen  (5te  Kap.). 

Efter  at  det  saaledes  var  godtgjort,  at 
Kathodestraalerne  kunne  gaa  gennem  tynde 
Metalhinder,  var  ogsaa  Muligheden  given  for 
at  faa  dem   ud   i   Luften.     Efter   Opfordring   af 

H.  Hertz  paatog  Lenard  sig  dette  Hverv,  og 
han  har  med  stor  Dygtighed  gennemført  det 
og  beriget  Fysikken  med  en  Række  nye  Kends- 
gerninger angaaende  Kathodestraalernes  Egen- 
skaber. Hertil  anvendes  det  i  Fig.  19  frem- 
stillede Apparat.  B  er  Kathoden,  CC  Anoden, 
Røret  D  fører  til  Pumpen.  E  er  et  Platinrør, 
der  ender  i  en  Plade,  hvori  der  er  et  Hul  paa 
1 — 2  mm  Diameter.  Dette  Hul  bedækkes  med 
et  Aluminiumblad  F,  1/i00  mm 
tyk.  Trods  sin  ringe  Tykkelse, 
kan  det  dog  taale  Lufttryk- 
ket. Kathodestraalerne  udgaa 
fra  B,  ramme  Aluminium- 
bladet,   som   vi   for   Kortheds 

Fig.  20. 
Skyld  kalde  Vinduet.  Op- 
stilles det  hele  i  et  fuldstændig  mørkt  Værelse, 
og  bedækkes  Røret  selv  med  sort  Papir,  saa 
der  ikke  heller  kommer  Lys  fra  det,  vil  man 
se  en  Lystaage  lige  udenfor  Vinduet.  Den 
bliver  stærkest,  naar  Udpumpningen  er  dreven 
saa  vidt,  at  Gnisten  lige  saa  gerne  slaar  over 
mellem  to  Kugler  i  3 cm  Afstand ,  som  igen- 
nem Røret.  Lysningens  Form  viser  Fig.  20; 
hver     Gang      en      Udladning      gaar      igennem 

Røret,    kommer    der    en    Lysning    ud    gennem 
Vinduet. 

Hermed  var  altsaa  Maalet  naaet:  at  bringe 
Kathodestraalerne  ud  i  Luften. 


NIENDE  KAPITEL. 
Lenards  Forsøg  med  Kathodestraaler. 


Vi  have  nu  set,  at  Kathodestraalerne  kunne 
komme  ud  af  det  Geisslerske  Rør,  og  skulle 
nu  benytte  den  gode  Lejlighed  til  at  blive 
nærmere  bekendt  med  dem. 

A.  Kathodestraalerne  i  den  atmo- 
sfæriske Luft. 
i.  Fluorescens.  Som  oftere  omtalt,  kunne 
Kathodestraalerne  bringe  Glas,  Diamant  og 
mange  flere  Legemer  til  at  lyse;  man  siger,  at 
disse  Legemer  fluorescere.  Den  samme  Virk- 
ning faa  vi  at  se,  naar  disse  Legemer  holdes 
tæt  op  til  Vinduet.  Kraftige  Virkninger  give, 
foruden  de  nævnte,  særlig  Uranglas,  Kalkspath, 
Kridt.     Lenard  undersøgte   i  denne  Retning  en 


54 

Mængde  Dobbeltsalte  af  Cyanplatin;  de  gave 
tildels  meget  glimrende  Virkninger.  Dette  har 
stor  Interesse  derved,  at  det  var  ved  Forsøg 
med  et  saadant  Salt,  Bariumplatincyanur,  Rønt- 
gen opdagede  sine  Straaler.  Naar  Vinduet  har 
været  brugt  i  nogen  Tid,  lyser  det  ogsaa  selv; 
dette  synes  at  hidrøre  fra  Fluorescens  af  Alu- 
miniumilte. Holdes  Næsen  i  Nærheden  af 
Vinduet,  mærker  man  en  stærk  Ozonlugt, 
Kathodestraalerne  omdanne  altsaa  Ilten  til  Ozon. 
Da  denne  Luftart  angriber  Metallerne  meget 
stærkt,  er  det  let  at  forstaa,  at  Aluminium  kan 
iltes  her. 

2.  .  Fotografiske  Virkninger.  Goldstein  har 
for  længe  siden  viist,  at  Kathodestraalerne, 
ligesom  almindeligt  Lys,  have  fotografiske 
Virkninger.  Paa  samme  Maade  virke  Kathode- 
straalerne i  Luft.  Holder  man  lysfølsomt  Kopi- 
papir tæt  til  Vinduet,  sværtes  det  omtrent  lige 
saa  hurtigt  som  i  Dagslyset.  De  almindelige 
tørre  Plader,  som  Fotograferne  benytte,  paa- 
virkes selv  i  større  Afstande,  efter  faa  Sekunders 
Paavirkning  vise  de  sig  ved  Fremkaldelse  gan- 
ske sorte.  Denne  Omstændighed  er  af  stor 
Vigtighed    og    ligger    til    Grund    for   Røntgens 

Fotografier.  Man  kan  herved  paa  en  smuk 
Maade  vise  den  uligestore  Lethed,  hvormed 
Straalerne  gaa  gennem  Legemerne.  Paa  en 
»tør  Plade«  (Fig.  22),  lagde  Lenard  en  Kvarts- 
plade  Q  og  en  Aluminiumplade  Al,  som  Figuren 
viser.  Saaledes  tilberedt  holdtes  den  lidt  fra 
Vinduet.  Efter  Fremkaldelsen  og  Kopieringen 
erholdtes    et   Billede,    hvis   Udseende    Figur  21 


Fig.  21. 


Fig.  22. 


viser.  Kathodestraalerne  ere  gaaede  næsten 
usvækkede  gennem  Aluminiumpladen  foroven, 
derimod  er  Virkningen  af  Qvartspladen  meget 
stor.  Den  fotografiske  Virkning  gik  selv  gen- 
nem en  Kartonplade  af  1/3  mm  Tykkelse  efter 
2  Minutters  Eksposition. 

3.  Elektriske  Virkninger.  Stilles  et  ladet 
Elektroskop  i  Nærheden  af  Vinduet,  falde 
Guldbladene    sammen    saa    snart    Kathodelyset 

rammer  paa  Knoppen.  Kathodelyset  gør  altsaa 
Luften  ledende.  Denne  mærkelige  Virkning  af 
Straalerne  strækker  sig  meget  langt  ud  i  Rum- 
met, den  kan  iagttages  i  en  Afstand  af  30 
Centimeter.  Disse  Virkninger  stemme  godt 
med,  hvad  vi  tidligere,  i  7de  Kap.,  have  lært 
om  Kathodestraalerne  i  Geisslerske  Rør. 


B.      Kathodestraalerne    i    luftfortyndet 
Rum. 

For  at  se,  hvorledes  det  gaar,  naar  Luften 
udenfor  Vinduet  fortyndes,  forskaffede  Lenard 
sig  det  i  Fig.  23  fremstillede  Rør.  Det  bestod 
af   to    Rum,    adskilte    ved    en    Metalplade   AB 

Fig.  23. 

med  »Vinduet«  C.  Til  højre  for  AB  have  vi 
det  Geisslerske  Rør  ABD,  til  venstre  »Værelset« 
ABE.  Geisslers  Rør  og  Værelset  kunne  pumpes 
tomme  ved  at  forbinde  Rørene  G  og  F  med 
Luftpumpen.      Er    Værelset    fra    først    af   fyldt 

med  almindelig  atmosfærisk  Luft,  bliver  Rum- 
met nærmest  ved  Vinduet  lysende  paa  den 
foran  beskrevne  Maade.  Kathodestraalerne 
udbrede  sig  fra  Vinduet  paa  samme  Maade 
som  Lys,  der  træffer  en  mat  Glasrude.  Men 
Kathodestraalerne  indsuges  stærkt  af  Luft,  som 
saa  selv  bliver  lysende,  fluorescerer.  Fortyndes 
Luften  derpaa  i  Værelset,  ville  Kathode- 
straalerne trænge  længere  ind  i  Værelset,  de 
naa  hen  til  den  metalliske  Væg  KL,  gaa  ved 
større  Fortynding  igennem  et  Hul  i  denne  Væg 
og  naa  tilsidst  helt  hen  til  E,  en  Afstand  af 
30  Centimeter. 

Det  bliver  nu  muligt  herved  at  besvare  et 
for  disse  Straalers  Natur  vigtigt  Spørgsmaal. 
Vi  have  set,  at  Luften  i  et  Geisslersk  Rør 
kan  fortyndes  saa  vidt,  at  ikke  engang  den 
stærkeste  Induktionsmaskine  kan  sende  Gnister 
gennem  det.  Man  kunde  nu  med  Grund  mene, 
at  Kathodestraalerne  heller  ikke  kunde  forplante 
sig  i  et  saadant  Rum.  Lenard  udpumpede 
derfor  Luften  af  Værelset,  saaledes  at  Maskinen 
ikke  kunde  sende  Udladninger  gennem  Røret, 
naar  Polerne  H  og  I  forbandtes  med  den. 
Skønt  Værelset  nu  var  saa  lufttomt  som  muligt, 
gik    Kathodestraalerne    dog    ligefuldt    igennem. 

De  behøve  altsaa  vel  Luft  for  at  opstaa,  men 
ikke  for  at  existere. 

Heraf  sluttes,  at  Kathodestraalerne  ikke 
behøve  Luft  for  at  forplante  sig  igennem  Rum- 
met. Solstraalerne  forplante  sig  uhindret,  ja 
allerbedst,  igennem  det  tomme  Rum ;  det  samme 
se  vi  nu  at  være  Tilfældet  med  Kathode- 
straalerne. Baade  Lysstraalerne  og  Kathode- 
straalerne ere  altsaa  Bevægelse  i  samme  stoffrie 
Medium  Ætheren.  Om  deres  Egenskaber  end  i 
meget  ere  ulige,  maa  der  dog  være  et  nært 
Slægtskab  imellem  dem. 

Jaumann  og  Røntgen  have  forsøgt  at  for- 
klare de  to  Slags  Straalers  Sammenhæng  paa 
følgende  Maade.  I  Optikken  antages,  at  Lyset 
bestaar  af  elektriske  Svingninger;  Elektriciteten 
svinger  da  frem  og  tilbage,  Bevægelsesretningen 
staar  lodret  paa  Straalen  selv.  Antage  vi  nu, 
at  Elektricitens  Svingninger  i  Kathodestraalen 
gaar  i  Straalens  Retning,  have  vi  den  simpleste 
Opfattelse  af  de  to  Slags  Straaler,  der  baade 
fastholder  deres  Slægtskab  og  gør  den  store 
Forskel  imellem  dem  begribelig.  Man  nødes 
dog  til  at  lade  dette  henstaa  som  en  blot  For- 
modning. Medens  Lysets  Egenskaber  passe 
særdeles    godt    med    denne    Theori,    der    med 

beundringsværdig  Dygtighed  er  gennemført  af 
Maxwell  og  Hertz,  er  Theorien  for  Kathode- 
straalerne  endnu  kun  antydet. 

C.     Kathodestraalernes   Absorption. 

Vi  kunne  jo  ingenlunde  slutte  fra  Lys- 
straalernes  Egenskaber  til  Kathodestraalernes 
Egenskaber.  Hvilke  Legemer,  der  lade  Lys- 
straalerne  gaa  igennem  sig,  og  hvilke,  der  ind- 
suge dem,  vide  vi  ret  god  Besked  om,  altsaa 
om  Legemerne  ere  gennemsigtige  eller  ikke. 
At  tale  om  Gennemsigtighed  for  Kathode- 
straalerne  er  i  Grunden  ganske  uberettiget,  da 
vort  Øje  ikke  er  følsomt  for  disse  Straaler. 
Alligevel  kan  det  maaske  tilgives,  om  vi  her 
benytte  denne  Udtryksmaade ,  da  der  endnu 
ikke  er  dannet  noget  Ord,  der  kan  træde  i 
Stedet  derfor,  og  en  Misforstaaelse  vel  ikke 
kan  befrygtes.  Rigtigst  vilde  det  vel  være  at 
tale  om  gennemstraalelige  og  ugennemstraalelige 
Legemer,  men  det  synes  mig  ikke  at  lyde  saa 
godt  og  udtrykker  ikke,  at  der  her  netop 
skal  tænkes  paa  Kathodestraaler. 

Til  Studiet  af  Gennemsigtighed  for  Kathode- 
straaler egner  Fotografien  sig  bedst.  Lenard 
tog   3   nge  tykke   Strimler  af  Aluminium,  Sølv 

og  Guld  og  lagde  dem  paa  en  tør  Plade.  De 
ramtes  nu  alle  3  af  de  samme  Kathodestraaler, 
og  man  erholdt  da  de  3  Billeder,  som  vises  i 
Fig.  24  A.  Straalerne  ere  gaaede  næsten  usvæk- 
kede gennem  Aluminium,  de  ere  svækkede  en 
Del  i  Sølv,  gennem  Guldet  kom  næsten  ingen. 
Det  synes  herefter  at  komme  an  paa  Vægt- 
fylden, thi  Aluminium  er  lettere  end  Sølv,  Sølv 
lettere  end  Guld.     Lenard    tog    derfor    tre   lige 

store  og  lige  tunge 
Plader  af  de  sam- 
me Metaller ,  og 
gentog  Forsøget 
med  ;dem.  Resul- 
tatet ses  af  Fig. 
24  B.  Alle  tre  Bil- 
leder ere  nu  lige  lyse.  Det  synes  herefter,  at 
lige  stor  Vægt  indsuger  lige  mange  Kathode- 
straaler, et  mærkværdig  simpelt  og  smukt 
Resultat. 

Paa  denne  Maade  har  Lenard  prøvet  en 
stor  Mængde  Metaller,  saavel  som  Vædsker 
og  Luftarter.  Han  benyttede  dertil  tynde  Alu- 
miniumblade ;  ved  Siden  af  den  Plade,  hvis 
Gennemsigtighed  skulde  undersøges,  lagde  han 
flere    Lag    af  Aluminiumblad,    var    Aluminium- 


Fig.  24.      b 

skyggen  den  mørkeste,  tog  han  Blade  bort, 
var  det  lysest,  lagde  han  til,  indtil  begge  Skyg- 
ger ble  ve  ens.  Han  fandt  da  samme  Resultat 
som  ovenfor.  At  den  samme  Methode  ogsaa 
kan  anvendes  paa  Vædsker  og  Luftarter  er  let 
at  forstaa.  Fuldstændig  rigtig  er  Loven  vel 
ikke,  i  hvert  Fald  er  det  selvfølgelig  umuligt 
paa  den  her  beskreven  Maade  at  faa  nøjagtige 
Resultater.  Følgende  Tabel  viser  Forholdet 
mellem  de  Vægte  af  forskellige  Stoffer,  der 
vare  lige  gennemsigtige 

Brint  48  Aluminium         27 

Atm.  Luft     30  Glimmer  26 

Svovlsyrling  3 1  Uægte  Bladguld  2 7 

Kollodium     30  Sølv  31 

Papir  21  Guld  29 

Glas  32 

D.     Der  findes  flere  Slags  Kathode- 
straaler. 

Det  er  nu  over  200  Aar  siden,  Newton 
ved  Brydning  i  et  Glasprisme  delte  det  hvide 
Sollys  i  forskellige  Farver:  Rødt,  Gult,  Grønt, 
Blaat,  Indigo  og  Violet.  Han  beviste,  at  der 
findes  lige  saa  mange  forskellige  Slags  Straaler, 
røde,  gule,  grønne  osv.;  ja  i  Virkeligheden  er 
Antallet   af  Straaler  uendelig  stort,   thi  foruden 

de  stærkt  fremtrædende  Farver,  have  vi  alle 
mulige  Overgange  imellem  dem.  Men  Solen 
udsender  ogsaa  andre,  usynlige,  Straaler,  nogle 
der  brydes  mindre  end  det  røde,  de  ultrarøde, 
som  navnlig  frembringe  Opvarmning  i  de 
Legemer,  der  rammes  af  dem,  andre,  de  ultra- 
violette, der  brydes  mere  end  de  violette  og  kunne 
paavises  ved  deres  kemiske  Virkninger  og  ved 
deres  Evne  til  at  bringe  visse  Legemer  til  at 
fluorescere,  det  vil  sige  at  udsende  Lysstraaler, 
hvis  Farve  retter  sig  efter  Legemernes  Natur. 
Denne  Mangfoldighed  i  Sollyset  har  sin 
store  Betydning  i  Naturen,  de  give  ikke  alene 
Tingene  deres  Farver,  Blomster  og  Blade  faa 
deres  rige  Farvepragt  derved,  Morgen-  og 
Aftenrøden  frembringes  ved  dem;  Sollysets 
Evne  til  at  fremkalde  Liv  i  Naturen  er  betinget 
af  visse  af  disse  Straalers  Indvirkning  paa  Or- 
ganismerne. Det  er  fra  dette  Synspunkt  set  af 
stor  Interesse  at  vide,  om  der  eksisterer  en 
lignende  Mangfoldighed  af  Kathodestraaler,  som 
kan  give  Anledning  til  forskelligartede  An- 
vendelser, saa  at  man  til  ethvert  Brug  kan  for- 
skaffe sig  de  dertil  egnede  Straaler.  Det  har 
nu  i  Virkeligheden  viist  sig,  at  dette  er  Til- 
fældet,  mange  tilfældige  Iagttagelser   tyde  paa, 

at  Kathodestraalernes  Egenskaber  veksle  med 
Styrken  af  Udladningen  gennem  det  Geisslerske 
Rør,  med  Fortyndingsgraden  og  maaske  med 
Rørets  Form  og  Indretning.  Dog  er  det  først 
Lenard,  der  har  ført  et  afgørende  Bevis  derfor. 

Hans  Fremgangsmaade  har  stor  Lighed 
med  Newtons.  Denne  skilte  som  sagt  en 
Solstraale  i  Farvestraaler  ved  at  bryde  den  i  et 
Prisma.  Lenard  bevirker  den  tilsvarende  Ad- 
skillelse ved  Hjælp  af  en  Magnet.  Om  denne 
have  vi  set,  at  den  kan  bøje  Kathodestraalerne 
til  Siden.  Vi  sende  da,  som  Fig.  23  viser,  en 
Kathodestraale  gennem  »Værelset«  AEB;  den 
rammer  Enden  af  Røret  ved  E,  hvor  der  da 
fremkommer  en  lys,  grøngul  Plet.  Holdes  en 
Magnets  ene  Pol  nu  tæt  ved  Skærmen  KL, 
men  lidt  til  venstre  for  den,  vil  Pletten  flytte  sig. 

Lad  det  være  en  Nordpol,  som  holdes 
over  Papirets  Plan,  Pletten  E  vil  da  flytte  sig 
opad.  Vi  sige,  at  Kathodestraalerne  bøjes,  og 
den  Vej,  Pletten  bevæger  sig,  kalde  vi  Bøj- 
ningen. Vi  lade  det  Geisslerske  Rør  være 
uforandret,  men  fortynde  Luften  i  »Værelset«. 
Alligevel  bliver  Bøjningens  Størrelse  uforandret. 
Vi  bringe  en  anden  Luftart  ind  i  Røret;    heller 

ikke  dette  forandrer  Bøjningen  det  mindste«. 
Heraf  sluttes,  at  Bøjningens  Størrelse  kun  kom- 
mer an  paa  Magneten;  Stoffet,  hvori  Straalen 
bevæger  sig,  gør  hverken  til  eller  fra;  med 
andre  Ord,  Bøjningen  hidrører  fra  Forandringer 
i  Ætheren,  som  er  det  Navn  vi  have  givet  den 
ubekj  endte  Rumopfylder,  der  bliver  tilbage, 
naar  alt  stofligt  er  fjernet. 

Derimod  forandres  Bøjningen,  naar  Luftens 
Tryk  i  det  Geisslerske  Rør  undergaar  selv  den 
mindste  Forandring.  Er  først  Fortyndingen 
dreven  saa  vidt,  at  Kathodestraalerne  have 
naaet  hen  til  Vinduet,  vil  yderligere  Fortynding 
gøre  Bøjeligheden  mindre.  Samtidig  med  For- 
tyndingen vokser  Rørets  Modstand,  altsaa  den 
tilsvarende  Slagvidde  i  Luften.  Saaledes  fandt 
Lenard : 

Slagvidde      2  cm      2.8  cm      40111 
Bøjning       12  mm   10  mm        8.5  mm 

Da  Bøjningen  formindskes,  naar  Luften 
fortyndes,  er  det  ikke  usandsynligt,  at  Straalerne 
vilde  blive  ubøjelige,  hvis  man  kunde  frem- 
bringe dem  i  et  absolut  lufttomt  Rum. 

At  der  er  forskellige  Slags  Kathodestraaler, 
godtgør    Lenard    meget    smukt    paa    følgende 

Maade.  I  hosstaaende  Fig.  25  viser  den 
nederste  Række  Billeder  Plettens  Udseende  ved 
forskellige  Forsøg,  naar  Magneten  var  bort- 
fjernet; den  øverste  Række  viser  dens  Stilling 
og  Udseende  efter  Bøjningen  med  en  Magnet. 
Man    ser    af  den    nederste    Række,    at    Pletten 

Fig.  25. 


undertiden  er  omgivet  af  et  taaget  Lys.  Under- 
tiden bøjes  Taagen  lige  saa  meget  som  Pletten, 
undertiden  mere;  i  det  sidste  Billede  har  den 
helt  skilt  sig  fra  Pletten  og  er  tillige  bleven 
langagtig.  Vi  have  her  tydelige  Beviser  for,  at 
der  findes  Kathodestraaler  af  forskellig  Bøjelig- 

hed;  Analogien   med  Solspektret  er  her  iøjne- 
faldende og  meget  overraskende. 

Endnu  et  andet  Bevis  for,  at  der  gives 
flere  Slags  Kathodestraaler,  har  Lenard  frem- 
draget. Den  ofte  omtalte  Plet  E,  Fig.  23,  er 
desto  skarpere  begrænset,  jo  mindre  Luft  der 
er  i  Værelset  ABE.  Fæste  vi  nu  Opmærksom- 
heden nøje  paa  dens  Udseende,  og  formindske 
vi  samtidig  Lufttrykket  i  Geisslers  Rør  ABD, 
saa  bemærke  vi,  at  Pletten  trækker  sig  sam- 
men, og  dens  Rand  bliver  skarpere  begrænset. 
Vi  slutte  deraf,  at  Straalernes  Natur  her  for- 
andres, saaledes  at  de  nu  bedre  kunne  gennem- 
trænge Luften;  Luftens  Indsugningsevne  og 
den  dermed  følgende  Svækkelse  af  Straalerne 
er  altsaa  forskellig  for  de  forskellige  Arter 
Kathodestraaler.  Vi  indser  herved  Muligheden 
af  at  erholde  Straaler,  der  kunne  forplante  sig 
næsten  usvækket  gennem  Atmosfæren,  et  For- 
hold, der  vil  hjælpe  os  til  bedre  at  forstaa  de 
mærkelige  Virkninger  af  Røntgens  Straaler. 


TIENDE  KAPITEL. 
Røntgens  Straaler. 


Hvor  interessante  Lenards  Forsøg  end  ere  i 
videnskabelig  Henseende,  have  de  dog  ikke 
formaaet  at  vække  Interesse  udenfor  Fysikernes 
snævre  Kreds,  og  dette  er  da  ogsaa  meget  let 
at  forstaa.  De  udkræver  meget  sammensatte 
Apparater,  som  tilmed  ved  mindste  Uheld  eller 
Uagtsomhed  let  komme  i  Uorden.  Virkningerne, 
han  har  paavist,  ere  overraskende,  men  lidet 
iøjnefaldende,  de  egne  sig  ikke  til  Forevisning 
for  større  Forsamlinger  og  kunne  derfor  ikke 
blive  kendte  i  vide  Kredse.  Endelig  var  der 
intet,  der  kunde  bringe  os  til  at  tro,  at  noget 
Udbytte  for  det  praktiske  Liv  kunde  vindes  af 
dem.  Helt  anderledes  stiller  det  sig  med 
Røntgens  Experimenter,  de  ere  lette  at  foretage, 

slaa  sjælden  eller  aldrig  fejl,  og  de  have  allerede 
vakt  store  Forhaabninger,  ja  vel  i  enkelte  Til- 
fælde ført  til  Resultater,  og  det  i  Hensyn  til 
noget,  der  berører  os  alle  stærkt,  nemlig 
Helbredelse. 

Under  et  Forsøg  over  Fluorescensfrem- 
bringelse havde  Røntgen  brugt  et  Geisslersk 
Rør  omgivet  med  et  Hylster  af  sort  Karton. 
Til  saadanne  Forsøg  benytter  man  med  Fordel, 
som  Lenard  tidligere  har  paavist,  Dobbeltsalte 
af  Cyanplatin.  Røntgen  havde  dertil  valgt 
Bariumplatincyanur.  Et  Pulver  af  dette  Stof 
var  lagt  paa  Papir,  saaledes  at  det  dannede  et 
Bogstav.  Idet  Udladningen  fra  Geisslers  Rør 
sendtes  gennem  Røret,  saa  han,  at  Bogstavet 
lyste  op.  Først  mente  han,  at  han  havde  taget 
fejl,  men  ved  flere  Gange  at  anstille  Forsøget 
overbeviste  han  sig  om,  at  Sagen  virkelig  for- 
holdt sig  rigtigt. 

Efter  at  Fænomenet  saaledes  var  fastslaaet, 
kunde  han  skride  til  den  nærmere  Undersøgelse 
af  det.  Vi  skulle  nu  i  det  følgende  gengive 
Hovedtrækkene  af  hans  Arbejde. 

Det  er  nu  da  først  og  fremmest  paa- 
faldende,  at  Røret  udsender  Straaler,  der  kunne 
gaa  igennem  et  Stykke  sort  Papir,  som  hverken 


69 

Solstraaler  eller  Straaler  fra  det  elektriske  Bue- 
lys kunne  gennemtrænge.  Og  det  er  tilmed 
ikke  nogen  svag  Virkning  disse  Straaler  have, 
den  er  meget  let  at  iagttage.  Det  ligger  nu 
nærmest  for  at  prøve,  om  der  er  andre  Legemer, 
der  besidde  den  samme  Evne.  Man  finder 
snart,  at  alle  Legemer  ere  gennemsigtige  for 
de  samme  Straaler.  Papir  er  det  i  høj  Grad, 
selv  gennem  en  Bog  paa  iooo  Sider  gik 
Straalerne  med  Lethed  og  frembragte  Fluores- 
cens, bragte  Pulveret  til  at  lyse.  Tryksværte 
er  altsaa  heller  ingen  Hindring.  Straalerne  gik 
gennem  et  dobbelt  Whistspil,  et  enkelt  Korts 
Virkning  var  næsten  umærkelig.  Et  enkelt 
Blad  Stanniol  mærkedes  næppe,  først  flere  Blade 
gave  kendelig  Skygge.  Træ,  f.  Eks.  tomme- 
tykke Fyrretræsbrædder,  svækker  kun  Straalerne 
ganske  lidt.  En  15  Millimeter  tyk  Aluminium- 
plade svækkede  vel  Straalerne  en  Del,  men 
bragte  dog  ikke  Fluorescensen  til  at  forsvinde. 
Straalerne  gaa  meget  godt  gennem  Ebonitplader 
af  lignende  Tykkelse.  Lige  tykke  Glasplader 
forholde  sig  paa  forskellig  Maade  efter  Glassets 
Beskaffenhed,  Blyglas  (Flintglas)  svækker  Straa- 
lerne stærkt,  almindeligt  Vinduesglas  derimod 
kun  lidt.     Holdes    Haanden    imellem    ser    man 

paa  en  med  Bariumplatincyanurpulver  bestrøet 
Papirskærm  et  Skyggebillede  af  Haanden; 
Knoglernes  dybere  Skygge  træder  frem'  i  Mod- 
sætning til  Køddelene,  som  give  meget  lidt 
Skygge.  Vand,  Svovlkulstof  og  flere  andre 
Vædsker  i  Kar  med  Sider  af  Glimmer  ere 
meget  gennemsigtige.  Nogen  Forskel  mellem 
atmosfærisk  Luft  og  Brint  var  ikke  til  at  opdage. 

Bagved  Plader  af  Kobber,  Guld,  Sølv, 
Platin,  Bly  er  Fluorescensen  kendelig,  naar  de 
ikke  ere  for  tykke.  Platin  af  0.2  mm  Tykkelse 
er  endnu  gennemstraalelig ,  Sølv  og  Kobber- 
pladerne kunne  tages  endel  tykkere.  Bly  i  1.5  mm 
Tykkelse  er  uigennemsigtig  for  Straalerne.  En 
firkantet  Stok,  20  Millimeter  i  Kvadrat,  var  paa 
den  ene  Side  malet  med  Blyfarve;  Straalerne 
kunde  godt  gaa  gennem  den  parallel  med  den 
malede  Side,  men  gav  en  tydelig  Skygge,  naar 
Straalerne  skulde  gennem  Blyfarven.  Paa  lignende 
Maade  som  Metallerne  forholde  deres  Salte  sig, 
saavel  i  fast  Tilstand  som  i  Opløsning. 

Disse  Forsøg  føre  til  den  Antagelse,  at 
Straalerne  desto  bedre  gaa  gennem  samme 
Tykkelse  af  et  Legeme,  jo  lettere  det  er.  At 
det  dog  ikke  alene  kommer  an  paa  Vægtfylden, 
viser  følgende  Forsøg.    Røntgen  forskaffede  sig 

lige  tykke  Plader  af  Glas,  Aluminium,  Kalk- 
spath  og  Kvarts.  Alligevel  gav  Kalkspathpladen 
en  langt  mørkere  Skygge  end  de  andre  Plader, 
som  forholdt  sig  ens. 

Bariumplatincyanurs  Fluorescens  er  ikke 
den  eneste  Virkning  af  Straalerne.  Ogsaa  de 
fleste  i  Lyset  fluorescerede  Stoffer  lyse  i 
Straalerne,  saaledes  en  Mængde  Calciumfor- 
bindelse, Uranglas,  almindeligt  Glas,  Kalkspath, 
Stensalt  o.  fl. 

Af  størst  Betydning  er  det,  at  de  alminde- 
lige »tørre  Plader«  ere  følsomme  for  Straalerne; 
hertil  kommer  nu  den  Omstændighed,  at 
Straalerne  gaar  gennem  Træ  og  Ebonit,  saa- 
ledes at  man  ikke  behøver  at  tage  Pladerne  ud 
af  Kasetten;  Billederne  kunne  derfor  tages  ved 
Dagens  Lys,  kun  Fremkaldelsen  kræver  de 
sædvanlige  Forsigtighedsregler.  Om  Straalerne 
virke  direkte  paa  den  følsomme  Hinde,  eller 
om  det  er  Fluorescenslyset  fra  Glasset,  der  er 
det  virksomme  Middel,  tør  Røntgen  ikke 
afgøre. 

Øjet  er  ufølsomt  for  Røntgens  Straaler 
Dette  er  ret  mærkværdigt,  da  de  Stoffer,  som 
Øjet  bestaar  af,  lade  Straalerne  gaa  gennem 
sig,    de    ramme    altsaa    utvivlsomt    Nethinden; 

men  denne  maa  vel  mangle  Evne  til  at  paa- 
virkes af  dem. 

Efter  at  Røntgen  havde  undersøgt  Stoffernes 
Gennem straalelighed,  gik  han  over  til  at  prøve, 
om  de  kunde  brydes  i  Prismer,  ligesom  Lysets 
Straaler.  Alle  de  i  den  Retning  anstillede 
Forsøg  gave  et  negativt  Resultat.  Hverken 
Prismer  af  Glas,  Ebonit  eller  Aluminium  gave 
nogen  Brydning.  Heraf  følger,  at  Straalerne 
ikke  som  Lysstraaler  kunne  samles,  danne 
Billeder,  ved  Hjælp  af  Linser. 

Nogen  egentlig  regelmæssig  Tilbagekast- 
ning kunde  ikke  paavises,  Straalerne  kunne  der- 
for ikke  samles  ved  Hjælp  af  Hulspejle; 
Legemerne  virke  paa  Røntgens  Straaler  lige- 
som matte  Flader,  eller  snarere  uklare  Vædsker, 
som  Mælk,  virke  paa  Lyset. 

Da  Brydning  beroer  paa  Straalernes  for- 
skellige Hastighed  i  forskellige  Stoffer,  slutter 
Røntgen,  at  Forplantningshastigheden  maa  være 
den  samme  i  alle  Legemer. 

Til  Slutning  opstiller  han  det  Spørgsmaal, 
om  de  nye  Straaler  ere  Kathodestraaler  eller 
ikke.  Han  besvarer  Spørgsmaalet  benægtende 
og  det  af  to  Grunde.  For  det  første  virker  en 
Magnet  ikke   paa    hans   Straaler,    medens   dens 

Indvirkning  paa  Kathodestraalerne  er  meget 
stærk.  For  det  andet  kunne  Kathodestraaler 
ikke  gaa  gennem  almindelig  atmosfærisk  Luft, 
uden  at  svækkes  meget  stærkt,  derimod  gaa 
de  uhindret  gennem  et  lufttomt  Rum.  Røntgens 
Straalerne  forplante  sig  derimod  næsten  usvæk- 
kede i  atmosfærisk  Luft. 

Disse  Grunde  synes  rigtignok  at  være 
overbevisende  nok;  dog  maa  det  ikke  glemmes, 
at  de  hentes  fra  rent  kvantitative  Forhold. 
Men  Lenard  har  viist,  at  der  er  mange  Slags 
Kathodestraaler.  Vi  saa  jo  netop  i  forrige 
Kapitel,  at  nogle  af  dem  bøjes  stærkere  end 
andre,  saavel  som  at  nogle  Slags  forplante  sig 
lettere  i  Luft  end  andre.  At  der  kan  eksistere 
Kathodestraaler,  som  hverken  bøjes  af  Magneten 
eller  indsuges  af  Luften,  er  derfor  tænkeligt  nok. 

Selv  om  det  nu  skulde  vise  sig,  at  Rønt- 
gens Straaler  ere  Kathodestraaler,  formindsker 
det  ikke  Betydningen  af  Røntgens  Arbejde, 
hvorved  et  velberettiget  Haab  om  betydnings- 
fulde Anvendelser,  hvis  Udstrækning  ingen  kan 
forudse,   er   kaldt  til   Live  og  tildels  realiseret. 


SLUTNING. 

Se  vi  tilbage  paa  den  Vej,  vi  have  tilbage- 
lagt, er  der  enkelte  Momenter,  som  særlig  bør 
fastholdes.  Det  virkelige  Udgangspunkt  danner 
Hittorfs  Opdagelse  af,  at  der  eksisterer  en  sær- 
egen Art  Straaler,  vidt  forskellige  fra  Lys- 
straalerne,  som  ledsage  de  elektriske  Udlad- 
ninger, idet  de  udgaa  fra  den  negative  Pol. 
Hans  første  Afhandling  om  dem  udkom  1869. 
Vel  var  det  særegne  Lys  ved  den  negative 
Pol  kendt  i  Forvejen,  ja  det  kan  endog  paa- 
vises  ved  de  almindelige  elektriske  Gnister. 
Men  da  de  indsuges  stærkt  af  Luften,  hindres 
de  i  at  udbrede  sig  saa  langt,  at  man  kunde 
blive  klar  over,  at  det  var   et   Straalefænomen. 

Det  næste  betydningsfulde  Fremskridt 
gjorde  Lenard,  idet  han  bragte  Straalerne  ud  i 

fri  Luft,  hvorved  Undersøgelsen  af  dem  i  saa 
høj  Grad  lettedes. 

Endelig  i  Slutningen  af  1895  fremkom 
Røntgen  med  sin  Opdagelse  af  de  nye  Straaler, 
X-Straalerne,  som  han  kaldte  dem;  om  Betyd- 
ningen heraf  er  der  talt  allerede.  Her  skal  kun 
bemærkes,  at  det  ikke  er  sandsynligt,  at  vi 
dermed  staa  ved  Enden.  Tvertimod  frembyder 
sig  nu  et  overordentligt  stort  Antal  Opgaver, 
hvis  Løsning  sikkert  vil  sætte  mange  i  Bevægelse. 
Vi  kende  endnu  saa  saare  lidt  til  Straalernes 
Natur  og  endnu  mindre  til  de  Betingelser,  der 
udkræves  for  at  frembringe  dem. 

Vel  kan  man  sige,  at  Geisslers  Rør  er  en 
ganske  rig  Kilde  til  Straalerne,  og  der  synes 
intet  at  være  i  Vejen  for  at  forstærke  Ud- 
ladningerne og  muligvis  ogsaa  at  forstørre 
Rørene,  saaledes  at  Straalernes  Intensitet  kan 
forøges  saa  meget  man  vil.  Kunne  de  end  ikke 
koncentreres  ved  Hulspejle  og  Lindser,  vide  vi 
dog  fra  Kathodestraalerne,  at  man  ved  at  give 
Kathoden  Form  af  et  Hulspejl  kan  samle  dem 
i  et  Punkt  eller  i  hvert  Fald  paa  en  lille  Flade. 
At  man  paa  lignende  Maade  kan  koncentrere 
Røntgens  Straaler  er  højst  sandsynligt.  Men  det 
skulde  være  underligt,   om  der  ikke  skulde  op- 

dages  nye  Kilder  til  Kathodestraaler,  om  vi 
end  for  Øjeblikket  ikke  ane,  hvor  disse  Kilder 
findes. 

Jeg  skal  tilføje  et  Par  Ord  om  Betingel- 
serne for  at  anstille  Røntgens  Forsøg.  Efter 
de  Erfaringer,  som  ere  gjorte  paa  den  polytek- 
niske Læreanstalt  i  den  sidste  Tid,  ere  de  fra 
Tyskland  forskrevne  Rør  ikke  meget  paalidelige. 
Om  de  end  en  kort  Tid  kunne  give  gode  Virk- 
ninger baade  med  Hensyn  til  Fluorescens  og 
Fotografi  synes  de  dog  ikke  i  Længden  at 
bevare  denne  Evne.  Cand.  mag.  M.  Knudsen  har 
uafbrudt  været  beskæftiget  med  Forfærdigelsen 
af  Geisslerske  Rør  til  dette  Brug,  og  det  har 
derved  viist  sig,  at  Udpumpningerne  maa  fort- 
sættes saa  længe,  til  man  kommer  betydeligt 
under  det  Tryk,  ved  hvilket  Kathodestraalerne 
ere  rigeligst.  Røret  lyser  da  forholdsvis  svagt. 
Om  den  rigtige  Fortynding  er  opnaaet  prøves 
saaledes.  Induktionsmaskinens  Poler  forbindes 
baade  med  Røret  og  med  en  Udlader,  det  vil  sige 
to  Metalkugler,  af  omtrent  i cm  Diameter ;  disse 
kunne  bringes  i  forskellig  Afstand  fra  hinanden. 
Vi  ville  antage,  at  Kuglerne  altid  bringes  i  en 
saadan  Afstand,  at  Udladningen  ligesaa  godt 
slaar  over  mellem  dem,   som  den  gaar  gennem 

Røret.  Gnistlængden  er  da  meget  stor,  naar 
Geisslers  Rør  er  fyldt  med  Luft;  den  af- 
tager ved  Udpumpningen,  er,  naar  Kathode- 
straalerne  ere  rigelige,  kun  i — 2  Millimeter. 
Derefter  vokser  Gnistlængden  ved  fortsat  For- 
tynding og  er,  naar  Røret  udsender  Røntgenske 
Straaler,  3 — 4  Centimer  lang.  Paa  denne  Maade 
kan  man  følge  Pumpningen  og  forud  vide,  om 
Røret  er  godt  eller  ikke.  Da  der  behøves  saa 
stor  en  Gnistlængde  for  at  faa  Røntgens  Rør 
til  at  lyse,  indses,  at  det  er  nødvendigt  at  have 
en  Induktionsmaskine ,  der  kan  give  endnu 
længere  Gnister,  vel  6 — 7  Centimeter.  Vi  have 
dog  ikke  hidtil  havt  Lejlighed  til  at  prøve, 
hvor  langt  man  kan  gaa  ned  i  denne  Hen- 
seende. 

Med  Hensyn  til  Anvendelsen  af  Røntgens 
Straaler  er  Hovedpunktet  dette,  at  de  kun 
kunne  give  Skyggebilleder,  eftersom  de  ikke 
brydes.  Dette  er  vel  i  en  vis  Forstand  en 
Ulempe,  men  har  dog  ogsaa  sine  Fordele. 
Havde  der  været  Brydning,  vilde  de  bekendte 
Billeder  af  Knoglerne  i  en  Haand  ikke  være 
fremkomne,  i  det  mindste  vilde  Brydningen  i 
de  bløde  Dele  have  gjort  Billedet  utydeligt. 
Vel  kan  denne  Brydning  delvis  ophæves,  f.  Eks. 

ved  at  holde  Haanden  i  Vand,  men  det  er  dog 
usandsynligt,  at  Resultatet  derved  vilde  blive 
tilfredsstillende. 

Fotograferingen  selv  frembyder  næppe 
større  Vanskeligheder ;  jeg  skal  dog  bemærke,  at 
vi  i  denne  Henseende  have  haft  megen  Nytte 
af  den  Hjælp,  som  Hr.  Fabrikant  Steenbro  af 
Firmaet  Budtz-Møllers  Eftf.  have  ydet  os. 

Inden  jeg  slutter  denne  Fremstilling,  kan 
jeg  ikke  tilbageholde  en  Betragtning,  der  dog 
ikke  er  ny,  tvertimod  med  Rette  ofte  er  frem- 
dragen, og  det  er  denne.  I  det  sidste  halve 
Aarhundrede  have  mange  Fysikere  følt  sig 
stærkt  hendragne  til  Studiet  af  de  elektriske 
Udladninger  i  fortyndet  Luft.  Hvad  er  det,  der 
har  fortryllet  dem  derved?  Det  er  Fænomenernes 
Skønhed,  deres  Mangfoldighed,  deres  fra  alt, 
hvad  der  ellers  kendes  i  Naturen,  saa  afvigende 
Love.  Men,  kunde  man  spørge,  med  hvilken 
Ret  ofre  Folk  deres  Tid  og  offentlige  og 
private  Midler  paa  saadanne  ørkesløse  Studier? 
Intet  tyder  paa,  at  det,  der  foregaar  inde  i  et 
Geisslers  Rør,  nogensinde  kan  faa  Betydning  i 
Livet.  Heldigvis  have  mange  Erfaringer  lært 
os,  at  intet  er  betydningsløst  i  Naturen,  enhver 
Forstaaelse     af    Natursammenhæng     fører    tid- 


79 

ligere  eller  sildigere  til  Konsekvenser  af  Værd 
for  Menneskelivet.  Og  derfor  slutte  vi  med 
Ønsket  om ,  at  denne  gamle  Erfaring  ogsaa 
rigeligt  maa  bekræftes  paa  dette  Omraade;  at 
ogsaa  de  nye  Straaler  maa  bringe  Menneske- 
slægten baade  Gavn  og  Glæde. 


COUNTWAY  LIBRARY   OF  MEDICINE' 

QC 

U8l 

Ck6 

RARE  BOOKS  DEPARTMENT 


1896 


One  of  the  first  -  if  not  the  first  Danish 
public ation  on  Roentgen  Rays,    dated 
1896  (not  listed  in  "Phillips",    Gocht"  or 
"Glasser"). 

